《答范轲》
宋代·李复

绥城古语刻兜鞬，何事求犀近水燃。
乡里后生轻宿学，朝廷新诏急遗贤。
风回夜月开重晕，骊睡神珠出九渊。
今日秋皋闻鹤唳，茂先方议斸龙泉。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。